REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

KLASA: 602-02/15-16/21

URBROJ: 238-27-15-10-15-2

Bregana, 14. 1. 2015.

Z A P I S N I K

s 21. redovne sjednice Školskog odbora Osnovne škole Milana Langa, Bregana održane dana 7. siječnja 2015. godine u zbornici Škole s početkom u 18,00 sati.

Prisutni članovi Školskog odbora: Sanja Rapljenović - predsjednica, Ivana Smolej Kolarek, Marija Aščić, Mirjana Kovačić Prošić, Ivan Piškulić i Josip Petrić.

Odsutni članovi Školskog odbora: Nevenka Gračanin - opravdano.

Ostali prisutni: Igor Matijašić, ravnatelj.

Predsjednica Školskog odbora Sanja Rapljenović pozdravila je prisutne, zaželjela uspješnu 2015. godinu te utvrdila postojanje potrebne većine za rad Školskog odbora.

Predsjednica Školskog odbora predložila je sljedeći

Dnevni red:

1. Verifikacija zapisnika s 20. redovne sjednice Školskog odbora
2. Potvrđivanje Prijedloga financijskog plana Škole za 2015. - 2017. godinu i Prijedloga plana nabave Škole za 2015. godinu
3. Prethodna suglasnost ravnatelju za zasnivanje radnog odnosa za obavljanje poslova radnog mjesta učitelja matematike i fizike na neodređeno vrijeme s mjestom rada u PŠ Noršić Selu i Bregani
4. Obavijest o izboru ponude za organizaciju višednevne izvanučioničke nastave (ekskurzije) učenika sedmih razreda
5. Razno

(Dnevni red jednoglasno usvojen)

**Ad 1) Verifikacija zapisnika s 20. redovne sjednice Školskog odbora**

Predsjednica Školskog odbora Sanja Rapljenović pozvala je članove da se izjasne imaju li primjedbi na zapisnik s 20. redovne sjednice Školskog odbora održane dana 16. prosinca 2014. godine.

Budući da nije bilo primjedbi, temeljem čl. 14. st. 4. Pravilnika o radu kolegijalnih tijela, jednoglasno je donijeta sljedeća

O D L U K A

Prihvaća se zapisnik s 20. redovne sjednice Školskog odbora održane dana 16. prosinca 2014. godine.

**Ad 2) Potvrđivanje Prijedloga financijskog plana Škole za 2015. - 2017. godinu i Prijedloga plana nabave Škole za 2015. godinu**

Sanja Rapljenović, predsjednica Školskog odbora, podsjetila je članove da je na posljednjoj sjednici donesen Prijedlog financijskog plana Škole za 2015. - 2017. i Prijedlog plana nabave Škole za 2015. godinu, te da će Školski odbor iste potvrditi nakon što Osnivač - Grad Samobor donese svoj Proračun za 2015. godinu u sklopu kojeg je i financijski plan naše Škole za 2015. godinu. Škola je danas dobila službenu obavijest da je Proračun Grada za 2015. donesen i što se tiče naše Škole ništa nije mijenjano te daje na potvrdu Financijski plan Škole za 2015. - 2017. i Plan nabave za 2015. godinu.

Nakon kratke diskusije po istome jednoglasno je donijeta sljedeća

O D L U K A

Potvrđuje se Financijski plan Škole za razdoblje 2015. - 2017. donesen na 20. redovnoj sjednici Školskog odbora od 16. prosinca 2014. godine i Plan nabave za 2015. godinu donesen na istoj sjednici.

**Ad 3) Prethodna suglasnost ravnatelju za zasnivanje radnog odnosa za obavljanje poslova radnog mjesta učitelja matematike i fizike na neodređeno vrijeme s mjestom rada u PŠ Noršić Selu i Bregani**

Ravnatelj Igor Matijašić ukratko je iznio kronologiju događanja na radnom mjestu učitelja/ice matematike i fizike u PŠ Noršić Selu i Bregani od odlaska učitelja Andreja Barberića iz naše Škole. Škola je natječaj za spomenuto radno mjesto sukladno čl. 107. st. 1.i 2. Zakona o odgoju i obrazovanju u osnovnoj i srednjoj školi objavila na mrežnim stranicama i oglasnoj ploči Hrvatskog zavoda za zapošljavanje i Škole dana 11. 12. 2014. godine. Na natječaj se prijavilo šestero kandidata, od kojih dvoje ispunjavaju tražene uvjete. Jedan kandidat se zbog spriječenosti nije odazvao pozivu na razgovor.

Ravnatelj traži prethodnu suglasnost Školskog odbora za zasnivanje radnog odnosa s Tihomirom Ivancem, prof. matematike i fizike, na neodređeno vrijeme s punim radnim vremenom za obavljanje poslova učitelja matematike i fizike s mjestom rada u PŠ Noršić Selu i u Bregani.

Nakon kratke diskusije,

Temeljem čl. 107. st. 1. i čl. 114. st. 1. Zakona o odgoju i obrazovanju u osnovnoj i srednjoj školi (NN br: 87/08., 86/09.,92/10., 105/10., 90/11., 16/12., 86/12., 94/13. i 152./14., jednoglasno je donijeta sljedeća

O D L U K A

Daje se prethodna suglasnost ravnatelju Škole za zasnivanje radnog odnosa s Tihomirom Ivancem, prof. matematike i fizike, na neodređeno vrijeme s punim radnim vremenom za obavljanje poslova učitelja matematike i fizike s mjestom rada u PŠ Noršić Selu i matičnoj školi u Bregani, Langova 2.

**Ad 4) Obavijest o izboru ponude za organizaciju višednevne izvanučioničke nastave (ekskurzije)**

Ravnatelj Igor Matijašić informirao je Školski odbor o provedenom javnom pozivu za izbor ponude za organizaciju ekskurzije sedmih razreda u Zadar (Zadarsku županiju) u vremenu od 12. do 16. 6. 2015.

Povjerenstvo za provedbu javnog poziva i izbor najpovoljnije ponude odabralo je ponudu PA SPEKTAR d.o.o. iz Zagreba za provedbu i organizaciju spomenute ekskurzije. Cijena aranžmana je 1.850,00kn po učeniku.

**Ad 5) Razno**

Ravnatelj Igor Matijašić informirao je Školski odbor o izvedenim radovima na zgradi PŠ Noršić Selu. Iznio je da je krov zgrade pokriven, da limarski radovi kao i termo izolacija fasade nije u potpunosti završena. Kada vremenski uvjeti budu dozvoljavali, izvođač V.M. GRADNJA d.o.o. iz Bregana nastavit će s radovima.

Završeno u 18,30 sati.

Zapisničar:

\_\_\_\_\_\_\_\_\_\_\_\_\_\_\_\_\_\_\_\_\_

Ljiljana Sečkar

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_

Sanja Rapljenović, prof.